钦定古今图书集成/历象汇编/乾象典/第083卷 > 洗车雨〈每七日有雨俗谓天帝为织女洗车〉 宋褧
## 钦定古今图书集成/历象汇编/乾象典/第083卷 > 洗车雨〈每七日有雨俗谓天帝为织女洗车〉 宋褧

一从去岁闲油壁，尘暗香骈有谁拭。琼娥玉媵莫迟回，为我飞书呼轸毕。雄雷雌电倾河来，宝轮濯濯无
纤埃。桂香陌上不泥泞，虚无指点回蓬莱。乌桥银浦
沾濡彻，凤靷鸾鞭洁如雪。犹恐黄姑没病深，更擘湿
云填古辙。